Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Камакка алынган адамдарды кармоо үчүн Кыргыз Республикасынын ички иштер органдарынын атайын кабыл алуу жайлары жөнүндө жобону бекитүү тууралуу**

Камакка алынган адамдарды кармоонун тартибин жана шартын камсыз кылууда Кыргыз Республикасынын ички иштер органдарынын атайын кабыл алуу жайларынын ишмердигин өркүндөтүү жана коомдук тартипти бекемдөө максатында «Кыргыз Республикасынын Өкмөтү жөнүндө» Кыргыз Республикасынын Конституциялык мыйзамынын 10- жана 17-беренелерине ылайык Кыргыз Республикасынын Министрлер Кабинети токтом кылат:

1. Тиркемедеги «Камакка алынган адамдарды кармоо үчүн Кыргыз Республикасынын ички иштер органдарынын атайын кабыл алуу жайлары жөнүндө жобо» бекитилсин.

2. Камакка алынган адамдарды кармоо үчүн Кыргыз Республикасынын ички иштер органдарынын атайын кабыл алуу жайларын каржылоо республикалык бюджеттин каражаттарынын эсебинен жүргүзүлөт деп аныкталсын.

3. Кыргыз Республикасынын Ички иштер министрлиги:

- ушул токтомдон келип чыккан зарыл чараларды кабыл алсын;

- өзүнүн чечимдерин ушул токтомго ылайык келтирсин.

4. Ушул токтомдун аткарылышын контролдоо Кыргыз Республикасынын Президентинин Аппаратынын коргоо, укук тартиби жана өзгөчө кырдаалдар бөлүмүнө жүктөлсүн.

4. Бул токтом 2021-жылдын 1-сентябрынан тартып күчүнө кирет.

**Кыргыз Республикасынын**

**Министрлер Кабинетинин**

**Төрагасы У. Марипов**